15/Sv. 20 Službeni list Europske unije 43 32008R0202 5.3.2008. SLUŽBENI LIST EUROPSKE UNIJE L 60/17 UREDBA KOMISIJE (EZ) br. 202/2008 od 4. ožujka 2008. o izmjeni Uredbe (EZ) br. 178/2002 Europskog parlamenta i Vijeća s obzirom na broj i nazive Znanstvenih panela Europske agencije za sigurnost hrane (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 178/2002 Europskog parla- menta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (!), a posebno drugi podstavak njezinog članka 28. stavka 4., uzimajući u obzir zahtjev koji je Europska agencija za sigurnost hrane podnijela 12. rujna 2007., budući da: (1) Panel za dodatke hrani, arome, pomoćne tvari za preradu i materijale u dodiru s hranom je ključni element sigur- nosti prehrambenog lanca i zaštite potrošača. (2) _ Iskustvo pokazuje da je od trenutka njegovog osnutka taj Panel do sada primio gotovo 50 % od ukupnog broja pitanja poslanih Europskoj agenciji za sigurnost hrane (EFSA). Unatoč donošenju velikog broja znanstvenih mišljenja godišnje, Panel ima poteškoća s radnim opterećenjem. (3) — Očekuje se da će se broj pitanja zaprimljenih od strane Panela povećati u budućnosti kao posljedica usvajanja novog vertikalnog zakonodavstva iz područja vitamina i minerala koji se dodaju hrani, te dodataka hrani, aroma i prehrambenih enzima. (4) — Stoga je navedeni Panel potrebno zamijeniti s dva nova Panela nazivanih ,Panel za dodatke hrani i izvore hranjivih tvari koje se dodaju hrani" i ,Panel za materijale koji dolaze u neposredan dodir s hranom, enzime, arome i pomoćne tvari u procesu proizvodnje". (5) — Cilj podjele odgovornosti između dva nova Panela trebao bi osigurati da će stručno znanje svakog Panela odgova- rati njegovom području nadležnosti te da će pridonositi boljem usklađivanju rada. Postupcima kojima se upravlja Znanstvenim odborom EFSA-e i Panelima trebala bi se zajamčiti fleksibilna koordinacija i usklađene metode. (6) — Uredbu (EZ) br. 178/2002 bi stoga trebalo na odgovara- jući način izmijeniti. (7) — Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. U članku 28. stavku 4. Uredbe (EZ) br. 178/2002 prvi podstavak se mijenja kako slijedi: 1. Točka (a) zamjenjuje se sljedećim: (a) Panel za dodatke hrani i izvore hranjivih tvari koje se dodaju hrani;". 2. Dodaje se sljedeća nova točka (j): »()) Panel za materijale koji dolaze u neposredan dodir s hranom, enzime, arome i pomoćne tvari u procesu proizvodnje." Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 4. ožujka 2008. () SL L 31, 1.2.2002., str. 1. Uredba kako je zadnje izmijenjena Uredbom Komisije (EZ) br. 575/2006 (SL L 100, 8.4.2006., str. 3.). Za Komisiju Androulla VASSILIOU Članica Komisije